CELEX: C2005/229/70
Language: fi
Date: 2005-09-17 00:00:00
Title: Asia T-283/05: Daniele Baraldin ym.:n 13.7.2005 Euroopan yhteisöjen komissiota vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/33
            
         Daniele Baraldin ym.:n 13.7.2005 Euroopan yhteisöjen komissiota vastaan nostama kanne
   (Asia T-283/05)
   (2005/C 229/70)
   Oikeudenkäyntikieli: ranska
   Daniele Baraldi, kotipaikka Alkmaar (Alankomaat), Jacobus De Bruijn, kotipaikka Ispra (Italia) ja Christel Schilleger-Musset, kotipaikka Brebbia (Italia), ovat nostaneet 13.7.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Georges Vandersanden ja Laure Levi.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa kantajien palvelukseen ottamista koskeviin päätöksiin sisältyvän palkkaluokkaan luokituksen siltä osin kuin se perustuu uusien henkilöstösääntöjen liitteessä XIII olevan 12 artiklan 3 kohtaan
            
         
               —
            
            
               tällä perusteella vahvistaa kantajien uran (mukaan lukien kantajien työkokemuksen huomioon ottaminen näin korjatussa palkkaluokassa, heidän ylennysoikeutensa ja eläkeoikeutensa, kun viimeksi mainitut on vahvistettu erityisesti henkilöstösääntöjen liitteessä XIII olevan 12 artiklan mukaisesti) heidän nimittämispäätöksistään lukien käyttäen perusteena sitä palkkaluokkaa, johon kantajat olisi pitänyt nimittää sen kilpailuilmoituksen perusteella, jonka johdosta heidät otettiin palvelukseen ottamista koskevaan varallaololuetteloon, joko kyseisessä kilpailuilmoituksessa mainitussa palkkaluokassa tai sitä uusien henkilöstösääntöjen luokittelun mukaisesti vastaavassa palkkaluokassa (ja asianmukaisessa palkkatasossa ennen 1.5.2004 sovellettujen sääntöjen mukaisesti)
            
         
               —
            
            
               myöntää kantajille viivästyskorkoa siihen päivään asti, kun heidän palkkaluokkaan määrittämistään koskeva sääntöjenmukainen päätös tehdään, Euroopan keskuspankin vahvistaman korkokannan perustella kaikista niistä summista, jotka vastaavat erotusta heidän palvelukseen ottamistaan koskevissa päätöksissä tehtyä palkkaluokan määrittämistä vastaavien palkkojen ja niiden palkkojen välillä, joihin heillä olisi pitänyt olla oikeus
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajien esittämät oikeudelliset perusteet ja pääasialliset perustelut ovat samat kuin asiassa T-58/05, Centeneo Mediavilla ym. vastaan komissio, (1) esitetyt.
   
      (1)  EUVL C 93, 16.4.2005, s. 38.